Oma otsekohesusega on Taal inimesi alati ehmatanud. «Te  olete käitunud nagu spead! Mina kavatsen siin riigis veel tükk aega elada ja teie olete need, kellega ma arvestada ei saa,» üllatas Taal hiljuti maavanemaid. See ei olnud raev ega solvumine, väidab siseminister. Ja seletab, et maavanematega politseiprefektuuride võimalikku liitmist arutades leiti konsensus. Veidi hiljem saatsid maavanemad valitsusele Taali plaanide vastu protestikirja. Siseministrit häiris, et maavanemad ei julgenud vastuväiteid talle otse näkku öelda, vaid susserdasid selja taga. «On  sisuline vahe, kas ma olen maavanemaid niimoodi nimetanud, või öelnud, et nad on nii käitunud. Esimese variandi puhul oleksin tagasi astunud. Emotsioone tekitab minus alati see, kui kokkulepetest ei peeta kinni.»